今夜一丁:大尺度色誘 愈剝愈紅
由時裝模特兒轉型做專拍大尺度寫真嘅性感網紅,原來隨時可以闖出一片天!好似呢位來自英國嘅Ruby Mae就係最佳人辦,轉型後愈剝愈紅,吸金力更係超強呀!
自信爆棚
模特兒係唔少美少女嘅夢想職業,出生於英國倫敦嘅Ruby Mae亦係其中之一,早喺少女時代嘅佢,經常幻想自己成為模特兒,着上華麗衣服喺時裝展上演出,吸盡全場觀眾嘅目光,加上本身樣靚身材正,自信心爆棚,令佢肯定自己有足夠本錢,喺模特兒界可以成就一番事業,甚至能夠躋身頂級模特兒行列。
不過據Ruby稱,因為當時佢對體操有着濃厚嘅興趣,所以並未諗過咁快發展模特兒事業,而隨住佢喺體操運動上獲得好成績,甚至有一段時間已經放下模特兒嘅夢想。及至大學時期,有一日佢突然收到星探嘅電郵,問佢有冇興趣拍攝平面廣告時,先至勾起昔日對模特兒工作嘅興趣。原來一直有玩開社交平台嘅佢,經常分享比堅尼寫真,卻冇諗過會吸引到星探嘅注意,結果便成為佢投身模界嘅契機。
人氣急升
大學畢業後,佢便正式成為模特兒,憑住亮麗外形,先後獲得多個奢侈品牌邀請拍攝一系列廣告,令佢喺時裝模特兒界聲名鵲起。然而,佢冒起得快,人氣亦跌得快,隨住新鮮感下降,佢嘅工作量日漸減少,此時佢便諗起可以透過社交平台,將自己打造成性感網紅,為自己嘅未來鋪路,因此佢便積極發展網紅事業,並開設OnlyFans帳號分享火辣靚相。
事實上,佢呢個決定係冇錯,憑住性感辣照唔單止令人氣急升,更吸引到多本著名男士雜誌搵佢拍攝大尺度寫真,而搖身一變成為成人網紅嘅佢,人氣不但比做時裝模特兒時更高,吸金力更係超強,佢亦食住個勢,先後推出多輯半裸寫真,實行全力搵銀。
Profile
出生地:倫敦
身高:165cm
三圍:35F-25-36
社交網站
身材火辣嘅Ruby Mae喺模界人氣十足,轉型為成人網紅後人氣更勁!當然對粉絲嚟講,最為吸睛嘅莫過於可飽覽佢誘人嘅身材,尤其一對車頭燈更係睇到人舔晒脷呀!